Na temelju članka 121. Statuta Grada Ivanić-Grada (Službeni glasnik Grada Ivanić-Grada broj 02/14 i 01/18) i članka 37. Poslovnika Gradskog vijeća Grada Ivanić-Grada (Službeni glasnik Grada Ivanić-Grada broj 02/14 i 02/18) Odbor za izbor i imenovanja je na svojoj 7. sjednici održanoj dana 10. rujna 2019. godine donio sljedeći

**Z A K LJ U Č A K**

I.

Odbor za izbor i imenovanje razmatrao je prijedlog Odluke o imenovanju Povjerenstva za zakup poljoprivrednog zemljišta u vlasništvu države na području Grada Ivanić-Grada.

II.

Odbor za izbor i imenovanje predlaže sljedeće članove u Povjerenstvo za zakup poljoprivrednog zemljišta u vlasništvu države na području Grada Ivanić-Grada.:

1. Paula Poparić Grgas
2. Ana Batar
3. Ivica Puriš
4. Drago Dijanek
5. Milica Pilčić

III

Članovi Povjerenstva za zakup iz članka II. Odluke kao i članovi njihovih obiteljskih poljoprivrednih gospodarstava ne mogu biti sudionici javnih natječaja za zakup koji su u nadležnosti rada tog Povjerenstva.

IV.

Odbor za izbor i imenovanje utvrđuje prijedlog Odluke o imenovanju Povjerenstva za zakup poljoprivrednog zemljišta u vlasništvu države na području Grada Ivanić-Grada te isti upućuje Gradskom vijeću na razmatranje i usvajanje.

V.

Ovaj zaključak stupa na snagu danom donošenja.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

ODBOR ZA IZBOR I IMENOVANJA

KLASA: 022-05/17-02/27 Predsjednik Odbora:

URBROJ:238/10-02-01/2-19-34

Ivanić-Grad, 10. rujna 2019. Željko Brezovečki